CELEX: 22016D0518
Language: lv
Date: 2015-02-25 00:00:00
Title: EEZ Apvienotās komitejas Lēmums Nr. 30/2015 (2015. gada 25. februāris), ar ko groza EEZ līguma XX pielikumu (Vide) [2016/518]

7.4.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 93/46
               
            EEZ APVIENOTĀS KOMITEJAS LĒMUMS
      Nr. 30/2015
      (2015. gada 25. februāris),
      ar ko groza EEZ līguma XX pielikumu (Vide) [2016/518]
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
      tā kā:
      
                  (1)
               
               
                  EEZ līgumā jāiekļauj Komisijas 2011. gada 12. decembra Īstenošanas lēmums 2011/850/ES, kurā izklāstīti noteikumi par Eiropas Parlamenta un Padomes Direktīvu 2004/107/EK un Direktīvu 2008/50/EK attiecībā uz savstarpēju informācijas apmaiņu un ziņojumiem par apkārtējā gaisa kvalitāti (1).
               
            
                  (2)
               
               
                  Ar Īstenošanas lēmumu 2011/850/ES atceļ Komisijas Lēmumus 2004/224/EK (2) un 2004/461/EK (3), kas ir iekļauti EEZ līgumā un tādējādi saskaņā ar EEZ līgumu jāatceļ.
               
            
                  (3)
               
               
                  Tādēļ būtu attiecīgi jāgroza EEZ līguma XX pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XX pielikumu groza šādi:
      
                  1)
               
               
                  pēc 14.c punkta (Eiropas Parlamenta un Padomes Direktīva 2008/50/EK) iekļauj šādu punktu:
                  
                              “14.ca
                           
                           
                              
                                 32011 D 0850: Komisijas 2011. gada 12. decembra Īstenošanas lēmums 2011/850/ES, kurā izklāstīti noteikumi par Eiropas Parlamenta un Padomes Direktīvu 2004/107/EK un Direktīvu 2008/50/EK attiecībā uz savstarpēju informācijas apmaiņu un ziņojumiem par apkārtējā gaisa kvalitāti (OV L 335, 17.12.2011., 86. lpp.).”;
                           
                        
            
                  2)
               
               
                  svītro 21.ai punkta (Komisijas Lēmums 2004/224/EK) un 21.aj punkta (Komisijas Lēmums 2004/461/EK) tekstu.
               
            2. pants
      Īstenošanas lēmuma 2011/850/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā 2015. gada 26. februārī, ja ir iesniegti visi paziņojumi saskaņā ar EEZ līguma 103. panta 1. punktu (*).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         Briselē, 2015. gada 25. februārī
         
            
               EEZ Apvienotās komitejas vārdā –
            
            
               priekšsēdētājs
            
            Gianluca GRIPPA
         
      
      
         (1)  OV L 335, 17.12.2011., 86. lpp.
      
      
         (2)  OV L 68, 6.3.2004., 27. lpp.
      
      
         (3)  OV L 156, 30.4.2004., 78. lpp.
      
      
         (*)  Konstitucionālās prasības nav norādītas.